Obama ya yi bankwana da shugabannin kasashen Turai | Labarai | DW | 18.11.2016
Obama ya yi bankwana da shugabannin kasashen Turai
Shugaban Amirka mai barin Gado Barack Obama, da na kasashen nahiyar Turai sun yi kira ga ci gaban huldar kasashensu a cikin kungiyar tsaro ta NATO, da kuma ci gaban takunkunmin da kasashen suka kakabawa Rasha.
A cewar fadar shugaban kasar na Amirka mai barin gado, shugabannin sun amince da dukannin huldodi na soja har da na kungiyar tsaro ta NATO, sannan kuma sun ce za a ci gaba da kakabawa Rasha takunkumi har sai an aiwatar da gaba dayan yarjejeniyar da aka cimma ta birnin Minsk. Sai dai sabon shugaban kasar ta Amirka Donald Trump a lokacin yakin neman zabensa, ya soki wadannan batutuwa guda biyu inda ya ce zai kawo gyara a kan su.
Shugaba Obama dai ya yi bankwana a wannan Juma'a ga sauran shugabannin Turai da suka hada da shugabar gwamnatin Jamus Angela Merkel da Theresa May ta Britaniya da Mariano Rajoy na Spain da Matteo Renzi na Italiya da kuma Shugaba François Hollande na Faransa, kafin daga bisani ya tashi zuwa kasar Peru inda zai halarci taron huldar tattalin arziki na kasashen (APEC) na Asiya da Passifique.
Kwanan wata 18.11.2016
Rahotanni masu dangantaka Jamus, Faransa, NATO, Barack Obama
Muhimman kalmomi Amirka, Barack Obama, Tarayyar Turai, Jamus, Faransa, NATO
Permalink http://p.dw.com/p/2Su7R
NATO na bukatar nazari kafin karin sojoji a Afghanistan 17.09.2017
Yayin wani zaman taro da ta yi a birnin Tirana, kungiyar tsaro ta NATO ta bai wa kanta wata daya na yin nazari kafin ta bai wa Amirka amsa kan bukatar karin sojoji a Afghanistan.
Martanin Jamus kan tura sojojin Amirka zuwa Afghanistan 23.08.2017
Bayan da kasar Amirka ta sake jaddada shirinta na tura dakaru zuwa Afghanistan a kokarinta na kawar da mayakan Taliban. Kasashe kawayen Amirka sun tofa albarkacin bakinsu a ciki har' da Jamus.
Jam'iyyun siyasar Jamus da manufofinsu 12.09.2017
Yayin da zaben Jamus ke kara karatowa, jam'iyyun siyasa na cigaba da zafafa yakin neman za. Wannan rahoton da muka samar zai yi magana ne kan jam'iyyun Jamus da irin manufofinsu.